Uppeldi og menntun - 16.02.2007 , Blaðsíða 24 ? OFSALEGA ERF I T T OG ROSALEGA GAMAN ? 24 persónur . Þetta tímabil samsvarar ? íhugunar ? - tímabili Moir ( 1999 ) . Vert er að hafa í huga að kennararnir átta voru á mjög misjöfnum aldri en þrátt fyrir það virtist starfið krefja þá um ákveðinn persónuþroska , sem leiðir hugann að því hvort kennarar þurfi að hafa tiltekinn persónuleika til að bera . Síðasta tímabilið í líkani Moir kallar hún ? eftirvæntingu ? eins og fyrsta tímabilið og greinilegt er að finna má samsvörun við það því allir viðmælendur mínir voru farnir að horfa til næsta skólaárs , hlökkuðu til að takast á við það og að geta byggt á fenginni reynslu af fyrsta starfsárinu og auknum persónulegum þroska . SAMANTEKT OG LOKAORÐ Þó að nýir kennarar séu með þriggja ára menntun að baki gengur þeim misvel að fást við margþætt og flókið starf kennarans . Ljóst er að það er margt sem felst í starfinu sem ekki er hægt að kenna í kennaranáminu en verður að lærast á vettvangnum sjálf - um . Meginniðurstöður rannsóknarinnar benda til þess að nýbrautskráðir kennarar horfi björtum augum til komandi starfs við lok formlegs kennaranáms . Margir þeirra hafa metnaðarfullar hugmyndir um það hvernig þeir vilja sinna starfinu og á hvað þeir vilja leggja áherslu . Svo virðist sem lítill munur sé á móttöku nýliða og eldri starfsmanna þegar skólar hefjast að hausti og að þær móttökur sem nýliðar fá uppfylli ekki þær þarfir sem nýi kennarinn hefur í upphafi ferils síns . Viðmælendur mínir töldu sig þarfnast mark - vissrar móttöku og handleiðslu ráðunautar sem þeir gætu leitað til með spurningar um fagleg sem hagnýt atriði . Þeim fannst skorta á þann stuðning sem þeir þyrftu til þess að finna til öryggis svo að þeir gætu náð árangri í starfi og fengið tækifæri til að nýta þekkingu sína úr náminu . Afleiðingarnar virðast vera þær að nýliðum er hætt við að lenda í erfiðleikum og streitu sem hægt væri að koma að mestu í veg fyrir með góðri innleiðingu í starfið og góðum stuðningi . Ef þeir fá stuðning við að aðlagast er líklegt að þeir nái meiri árangri , verði öruggari og skapi með sér jákvætt viðhorf sem svo leiðir til meiri starfsþroska og fagvitundar . Sé litið til þeirrar ábyrgðar sem nýliðum er falin og þeirrar tilhneigingar að líta á þá sem fullgilda starfsmenn strax í upphafi er umhugsunarvert að ekki skuli ætlaður tími til aðlögunar og markvissrar leiðsagnar . Það eru ekki aðeins skólastjórnendur sem ætlast til að nýliðar standist þetta álag heldur hafa nemendur og foreldrar sömu vænt - ingar til þeirra og reyndari kennara . Það hlýtur því að vera mikilvægt að styðja þá þannig að þeim sé gert kleift að standa undir þeim kröfum sem til þeirra eru gerðar . Niðurstöður úr rannsókninni eru mjög sambærilegar við erlendar rannsóknir sem sýna fram á að fái nýir kennarar ekki góðan stuðning í upphafi sé hætta á að þeir gef - ist upp , þrói með sér aðferðir til að þrauka af álagið , starfsþróun verði lítil og oft leiði það til neikvæðni ( Feiman-Nemser 2003 ) . Talið er að þeim nýliðum sem fá góða og markvissa leiðsögn og stuðning í starfi vegni betur en hinum og brottfall virðist vera minna úr hópi þeirra kennara sem njóta skipulegs stuðnings í upphafi . ( Ingersoll og Smith 2003 ) .